2022.12.2.
HU
Az Európai Unió Hivatalos Lapja
C 459/7
2.2.
Kérdőívek az uniós felhasználók számára A Bizottság felkéri az uniós felhasználókat, hogy 2023. január 13-ig töltsék ki és nyújtsák be – adott esetben képviseleti szervezeteiken keresztül – a kérdőíveket.
A kérdőív mintája a következő internetcímen érhető el: https://tron.trade.ec.europa.eu/investigations/case-view?
caseId=2645
2.3.
Írásbeli beadványok A Bizottság a vizsgálathoz szükségesnek tartott valamennyi releváns információ összegyűjtése érdekében felkéri az érdekelt feleket, hogy ismertessék álláspontjukat, szolgáltassanak információkat, és mindezeket támasszák alá bizonyítékokkal.
Ezeknek az információknak és az azokat alátámasztó bizonyítékoknak legkésőbb 2023. január 13-ig kell beérkezniük a Bizottsághoz.
2.4.
Észrevételek fűzése más felek beadványaihoz A védelemhez való jog garantálása érdekében az érdekelt feleknek rendelkezniük kell azzal a lehetőséggel, hogy észrevételeket fűzzenek a más érdekelt felek által benyújtott információkhoz.
Ezekben az észrevételekben az érdekelt felek csak a más érdekelt felek beadványaiban tárgyalt kérdésekkel foglalkozhatnak, új kérdéseket nem vethetnek fel.
Az ilyen észrevételeknek a 2.3. pontban említett beadványoknak az érdekelt felek számára betekintés céljából történő rendelkezésre bocsátásától számított 7 napon belül kell a Bizottsághoz beérkezniük.
A Bizottság a más érdekelt felek észrevételeihez fűzött észrevételek felépítése vonatkozásában az eljárás későbbi szakaszában konkrét utasításokat határozhat meg.
Erről a Bizottság a Tron.tdi platformon keresztül, feljegyzés formájában megfelelő módon tájékoztatni fogja az érdekelt feleket.
Az érdekelt felek számára betekintésre összeállított aktához a Tron.tdi platformon keresztül, a következő internetcímen lehet hozzáférni: https://tron.trade.ec.europa.eu/tron/TDI.
A hozzáféréshez az oldalon található utasításokat kell követni.
A fenti időkeretek nem sértik a Bizottság azon jogát, hogy kellően indokolt esetekben kiegészítő információkat kérjen az érdekelt felektől.
Mivel a felülvizsgálatot rövid időn belül kell lefolytatni (lásd a 6.
szakaszt), valamint mivel az érdekelt feleknek módjuk lesz észrevételeket fűzni más felek beadványaihoz, ami elegendő lehetőséget biztosít számukra érdekeik védelméhez, a Bizottság e vizsgálat keretében nem tart meghallgatást, hacsak azt kivételes körülmények nem teszik szükségessé.
2.5.
Információk benyújtása és az ezen értesítésben meghatározott határidők meghosszabbítása Az érdekelt felek csak az ezen értesítésben meghatározott időkeretek között nyújthatnak be információkat.
Az ezen értesítésben meghatározott határidők meghosszabbítása csak kivételes körülmények fennállása esetén kérhető, és csak kellően indokolt esetben biztosítható.
A beadványok benyújtására rendelkezésre álló határidők kellően indokolt, kivételes esetekben általában legfeljebb 3 további nappal hosszabbíthatók meg.
A Bizottság felkéri az érdekelt feleket, hogy az ezen értesítésben, illetve a Bizottság esetleges későbbi közleményeiben meghatározott határidőkön túl ne szolgáltassanak további információkat.
Annak érdekében, hogy a vizsgálat időben megfelelő módon lezárható legyen, a Bizottság által meghatározott határidőn túl beérkező beadványok, ellenérvek vagy egyéb írásos dokumentumok figyelmen kívül hagyhatók.
2.6.
Az írásbeli beadványok benyújtása és levelezés A Bizottsághoz piacvédelmi eljárások céljára csak szerzői jogi védelem alatt nem álló információk nyújthatók be.
Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.